Τροχιλίδες

Οι τροχιλίδες (Trochilidae) είναι μεγάλη οικογένεια μικρών πτηνών της Αμερικής, που είναι γνωστότερα ως κολίβρια (υπάρχει και το ομώνυμο γένος κολιμπρί). Η οικογένεια περιλαμβάνει περί τα 361 είδη και 113 γένη, που συναντώνται από την Αλάσκα μέχρι τη Γη του Πυρός, αλλά η συντριπτική πλειονότητα των ειδών είναι πουλιά των τροπικών περιοχών. Τα περισσότερα έχουν μήκος 7,5 έως 13 εκατοστά, αλλά το μικρότερο είδος φθάνει τα 5 εκατοστά και ζυγίζει λιγότερο από 2 γραμμάρια. Το μεγαλύτερο έχει μήκος 23 εκατοστά και ζυγίζει 18 έως 24 γραμμάρια.

Παραπομπές